208 Jurnalul Oficial al Uniunii Europene 03/vol. 21 31997D0360 12.6.1997 JURNALUL OFICIAL AL COMUNITĂȚILOR EUROPENE L 155/60 DECIZIA CONSILIULUI din 24 martie 1997 (!) privind eliminarea taxelor vamale pentru anumite băuturi spirtoase (97/360/CE) CONSILIUL UNIUNII EUROPENE, având în vedere Tratatul de instituire a Comunității Europene, în special articolul 113, coroborat cu articolul 228 alineatul (2) prima teză, având în vedere propunerea Comisiei, întrucât eliminarea taxelor vamale între Statele Unite ale Americii și Comunitatea Europeană este considerată avantajoasă de către ambele părţi; întrucât Statele Unite ale Americii și Comunitatea Europeană au pregătit un acord sub forma unui memorandum de înţelegere pri- vind băuturile spirtoase; întrucât acordul conține o modificare a unei liste CXL a băuturilor spirtoase din CE care ar trebui prezen- tată Organizaţiei Mondiale a Comerțului (OMC); întrucât acordul sub formă de memorandum de înţelegere între Statele Unite ale Americii și Comunitatea Europeană privind bău- turile spirtoase trebuie aprobat în numele Comunității, DECIDE: Articolul 1 Acordul sub formă de memorandum de înţelegere între Comunitatea Europeană și Statele Unite ale Americii privind băuturile spirtoase este aprobat în numele Comunității. (!) Textul consolidat al prezentei decizii include corecturile aprobate de Consiliu la 14 mai 1997. Textul acordului se anexează la prezenta decizie. Articolul 2 Comisia este autorizată să prezinte la OMC modificările listei comunitare stabilite în lista CXL a băuturilor spirtoase din CE inclusă în acordul anexat la prezenta decizie. Articolul 3 Președintele Consiliului este autorizat să desemneze persoana împuternicită să semneze acordul în numele Comunității. Articolul 4 Prezenta decizie se publică în Jurnalul Oficial al Comunităților Europene. Adoptată la Bruxelles, 24 martie 1997. Pentru Consiliu Președintele H. VAN MIERLO